hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu en en ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Koncertek, gyermekfoglalkozások, különleges játszóhelyszínek a pécsi gyerekfesztiválon – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Koncertek, gyermekfoglalkozások, különleges játszóhelyszínek a pécsi gyerekfesztiválon
Facebook Twitter Tumblr Pinterest
Egyebek mellett koncertek, gyermekfoglalkozások és különleges játszóhelyszínek szerepelnek az ingyenes programokat kínáló kétnapos Szamárfül fesztivál repertoárjában. A rendezvényt tizedik alkalommal tartják meg a pécsi Zsolnay Kulturális Negyedben augusztus 26. és 28. között – tájékoztatták a szervezők az MTI-t.
A hagyományos családi nyárzáró fesztiválról a pécsi kultnegyedet üzemeltető Zsolnay Örökségkezelő NKft. közleményében azt írták: a régió legnagyobb gyerekfesztiválja idén is a babáktól a kiskamaszokig igyekszik megszólítani a különböző érdeklődési körű gyerekeket.
Az eseményen fellép Bognár Szilvia, interaktív családi koncertet ad az Iszkiri, Bíró Eszter a hangok, a betűk és az idő birodalmába invitál zenei kalandozásra kicsiket és nagyokat, a kétszeres Fonogram-díjas Rutkai Bori Banda bulis, nyári dalai családi táncoldába hív, míg Mihályi Réka: Masni és Pocó koncertjét profi bábművészek játéka kíséri.
A színházi, bábszínházi előadások között szerepel a Bóbita Bábszínház előadásában a szülői elvárásokról, a saját út megjárásáról, megbocsátásról és elfogadásról szóló Madarak nyelve című mese, míg A hisztis királykisasszony zenés, interaktív produkciót takar. A Tandem Színház A leprikónok átka című darabjában pedig egy kis viking vitéz indul nagy küldetésre, a 21. századi Pinokkió-átiratban, míg az Ann-droid – Egy robotlány csodálatos kalandjai című produkcióban egy kis robotlány emberré válását követhetik az érdeklődők. A különleges előadás a színházat a legújabb digitális technológiával ötvözi.
A közleményben felhívták a figyelmet, hogy a kultnegyedben található m21 Galériában látható Az Űr – Alternatív kozmoszok című kiállítás e hetekben, ennek apropóján pedig megannyi űrprogram közül választhatnak a csillagok szerelmesei a Szamárfül alatt is. Láthatatlan bolygók címmel például tárlatvezetést tart Kiss László csillagász és Százados László, a kiállítás kurátora, míg az Űrlény-gyárban űrlényeket, az Űrkönyv-gyárban pedig űrkönyveket készíthetnek a gyerekek Molnár Jacqueline mesekönyv illusztrátorral. Az Űrbütyi műhelyében a résztvevők olyan multimédia-installációt hozhatnak létre, amely párhuzamos világok hangtájait szólaltatja meg.
Kimelték, hogy a fesztiválon a pandarajongók örömére PanDani is megjelenik, trambulinnal és rengeteg játékkal várja a gyerekeket a Mosolyország játszótér, de lesz zenés Ringató, gyerekvívás, állatsimogató, kipróbálhatók a pedálos kisautók, árusíthatnak a családok a kincses piacon, ahogy számos kézműves foglalkozás is várja az ügyes kezűeket.
Rossz idő esetén sem maradnak el a rendezvény programjai, ugyanis a szabadtérre tervezett események szinte mindegyikének van esőhelyszíne – hívták fel a figyelmet a kommünikében.
A Szamárfül fesztivál részletes programsora a www.szamarfulfesztival.hu oldalon olvasható.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
gyermekprogram Szamárfül Fesztivál Zsolnay Örökségkezelő NKft.
A gyermekek helyes fogápolását segítik a Pécsi Tudományegyetemen
Begyűjti a pécsi állatkert a kidobásra szánt ételeket
Punya – Egy falat kenyér címmel nyílt időszakos kiállítás a Pécsi Dóm Kőárban
Világhírű gitáros koncertezik októberben a Kodály Központban
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram